Сегѡ̀ ра́ди смире́ннѡ мо́лимъ тя̀, ст҃ы́й ѻ́тче: по да́ннѣй тебѣ̀ ѿ бг҃а бл҃года́ти помозѝ на́мъ твори́ти во́лю гдс̑ню въ простотѣ̀ се́рдца и смире́ніи, искушє́нія же вра̂жія побѣди́ти и свирѣ́пое страсте́й мо́ре изсуши́ти: да та́кѡ немо́креннѡ пре́йдемъ жите́йскую пучи́ну, и предста́тельствомъ твои́мъ ко гдс̑у, сподо́бимся дости́гнути ѡбѣтова́ннагѡ на́мъ црс̑твія нбс̑нагѡ, сла́вяще безнача́льную тро̑цу, ѻц҃а̀, и сн҃а, и ст҃а́гѡ дх҃а, ны́нѣ и при́снѡ и во вѣ́ки вѣкѡ́въ